****

**สมาคมข้าราชการและพนักงานจ้างท้องถิ่นจังหวัดยโสธร**

สำนักงานใหญ่ เลขที่ ๕๙/๑ ถนนวารีราชเดช ตำบลในเมือง อำเภอเมืองยโสธร จังหวัดยโสธร ๓๕๐๐๐

โทรศัพท์ 0878800468,0645299691

...........................................................................................................................................................................................

ที่สถย. ๒๕๖2/ว01

5 มีนาคม 2562

เรื่อง ขอเชิญเข้ารับการอบรมสัมมนาเชิงวิชาการ **เรื่อง การบริหารท้องถิ่นยุคใหม่ ถูกต้อง โปร่งใส ไร้ทุจริต**

เรียน นายกองค์การบริหารส่วนจังหวัด นายกเทศมนตรี และนายกองค์การบริหารส่วนตำบล ทุกท่าน

สิ่งที่ส่งมาด้วย ๑.โครงการอบรมสัมมนาเชิงวิชาการของสมาคมฯ จำนวน ๑ ชุด

๒.กำหนดการโครงการอบรมฯ จำนวน ๑ ชุด

๓.แบบตอบรับเข้ารับการฝึกอบรมโครงการ จำนวน ๑ ฉบับ

ด้วย สมาคมข้าราชการและพนักงานจ้างท้องถิ่นจังหวัดยโสธรร่วมกับสมาคมข้าราชการส่วนท้องถิ่นแห่งประเทศไทย ชมรมข้าราชการท้องถิ่นจังหวัดบุรีรัมย์และภาคีเครือข่ายองค์กรปกครองส่วนท้องถิ่นภาคตะวันออกเฉียงเหนือ ได้กำหนดจัดโครงการอบรมสัมมนาเชิงวิชาการให้แก่บุคคลากรขององค์กรปกครองส่วนท้องถิ่น **เรื่อง การบริหารท้องถิ่นยุคใหม่ ถูกต้อง โปร่งใส ไร้ทุจริต** โดยมีวัตถุประสงค์เพื่อพัฒนาบุคลากรท้องถิ่น เพิ่มขีดความสามารถ และสร้างความเข้มแข็ง ความโปร่งใสในการบริหารราชการให้แก่องค์กรปกครองส่วนท้องถิ่นให้มากยิ่งขึ้น โดยมีกลุ่มเป้าหมายประกอบด้วยผู้บริหารท้องถิ่น สมาชิกสภาท้องถิ่น ข้าราชการและพนักงานจ้างขององค์กรปกครองส่วนท้องถิ่นของจังหวัดยโสธร จังหวัดบุรีรัมย์ และจังหวัดอื่นๆทั่วประเทศไทยที่สนใจ โดยกำหนดจัดงานขึ้นระหว่างวันที่ 3-5 เมษายน ๒๕๖2 ณ โรงแรมเทพนครตั้งอยู่เลขที่ 139/8 หมู่ที่ 3 ถนนจิระ ตำบลอิสาน อำเภอเมืองบุรีรัมย์ จังหวัดบุรีรัมย์ โดยมีเป้าหมายผู้เข้าอบรมสัมมนา จำนวน 3๐๐ คน

ในการนี้สมาคมข้าราชการและพนักงานจ้างท้องถิ่นจังหวัดยโสธร จึงขอเชิญท่านพร้อมด้วยรองผู้บริหารท้องถิ่น ที่ปรึกษาผู้บริหารท้องถิ่น เลขานุการผู้บริหารท้องถิ่น ประธานสภาท้องถิ่น รองประธานสภาท้องถิ่น เลขานุการสภาท้องถิ่น สมาชิกสภาท้องถิ่น ปลัดองค์กรปกครองส่วนท้องถิ่น รองปลัดองค์กรปกครองส่วนท้องถิ่น หัวหน้าส่วนราชการ หัวหน้าฝ่ายข้าราชการส่วนท้องถิ่น ลูกจ้างประจำและพนักงานจ้าง**ซึ่งได้รับอนุมัติจากผู้บริหารท้องถิ่นแล้ว**โดยผู้ประสงค์เข้ารับการอบรมสัมมนาฯ สามารถส่งแบบตอบรับเข้าร่วมโครงการฯพร้อมชำระค่าลงทะเบียน คนละ๑,๘๐๐บาท(หนึ่งพันแปดร้อยบาทถ้วน) โดยโอนเงินเข้าบัญชีออมทรัพย์ธนาคารเพื่อการเกษตรและสหกรณ์การเกษตรสาขายโสธร เลขที่บัญชี๐๕๑–๒–๐๗๕๓๗-๔ ชื่อบัญชี **“สมาคมข้าราชการและพนักงานจ้างท้องถิ่นจังหวัดยโสธร”** จากนั้นให้ส่งสำเนาการโอนเงินและแบบตอบรับไปที่สมาคมข้าราชการและพนักงานจ้างท้องถิ่นจังหวัดยโสธร สำนักงานใหญ่เลขที่ ๕๙/๑ ถนนวารีราชเดช ตำบลในเมือง อำเภอเมืองยโสธร จังหวัดยโสธร ๓๕๐๐๐ หรือส่งทาง Line ไอดี 0878800468 หรือทางอีเมล์ที่ pjliverpool@hotmail.com,nogpai.lond@gmail.com ภายใน**วันที่ 29 มีนาคม 2562** หรือติดต่อสอบถามโดยตรงได้ที่ **๐๘๗๘๘๐ ๐๔๖๘(คุณสุภาภรณ์ เวชกามา) หรือ ๐๖๔๕๒๙ ๙๖๙๑ (คุณบันลุ สมยาภักดิ์)** หรือโหลดเอกสารโครงการอบรมได้ที่ Facebook สมาคมข้าราชการและพนักงานจ้างท้องถิ่นจังหวัดยโสธร

/.ทั้งนี้ผู้เข้ารับการฝึกอบรมฯ...................

๒

****ทั้งนี้ผู้เข้ารับการฝึกอบรมฯสามารถเบิกค่าลงทะเบียนจากต้นสังกัด ได้ตามระเบียบกระทรวงมหาดไทยว่าด้วยค่าใช้จ่ายในการฝึกอบรม และการเข้ารับการฝึกอบรมของเจ้าหน้าที่ท้องถิ่น พ.ศ.2557 ข้อ 28 (2) สำหรับค่าพาหนะเดินทาง ค่าเบี้ยเลี้ยงและค่าเช่าที่พัก สามารถเบิกจ่ายได้ตามสิทธิตามนัยสำคัญของระเบียบกระทรวงมหาดไทยว่าด้วย ค่าใช้จ่ายในการเดินทางไปราชการของเจ้าหน้าที่ท้องถิ่น พ.ศ. 2555 และที่แก้ไขเพิ่มเติมจนถึง(ฉบับที่ 4) พ.ศ. 2561 สำหรับห้องพัก สมาคมฯไม่ได้เตรียมไว้ให้ จึงขอให้ผู้เข้าร่วมโครงการฯติดต่อสำรองห้องพักด้วยตนเองได้ที่ โรงแรเทพนคร ตำบลอิสาน อำเภอเมืองบุรีรัมย์ จังหวัดบุรีรัมย์ โทร 04 461 1555-7

จึงเรียนมาเพื่อโปรดพิจารณา อนึ่งสมาคมฯหวังเป็นอย่างยิ่งว่าจะได้รับความไว้วางใจจากท่านในการเข้าร่วมหรืออนุมัติให้บุคคลากรในหน่วยงานท่านเข้าร่วมโครงการฯเหมือนเช่นเคย จึงขอขอบคุณเป็นอย่างสูงมา ณ โอกาสนี้

ขอแสดงความนับถือ

****

(นายพิชิตเจริญผล)

นายกสมาคมข้าราชการและพนักงานจ้างส่วนท้องถิ่นจังหวัดยโสธร

สมาคมข้าราชการและพนักงานจ้างท้องถิ่นจังหวัดยโสธร

โทร 0 87880 0468 (คุณสุภาภรณ์ เวชกามา)

โทร 0 64529 9691 (คุณบันลุ สมยาภักดิ์)

Email:pjliverpool@hotmail.com

**โครงการอบรมสัมมนาเชิงวิชาการเพื่อพัฒนาศักยภาพของผู้บริหารท้องถิ่นสมาชิกสภาท้องถิ่น**

**ข้าราชการและพนักงานจ้างขององค์กรปกครองส่วนท้องถิ่น**

**เรื่อง“การบริหารท้องถิ่นยุคใหม่ ถูกต้อง โปร่งใส ไร้ทุจริต”**

**โดยสมาคมข้าราชการและพนักงานจ้างท้องถิ่นจังหวัดยโสธร สมาคมข้าราชการส่วนท้องถิ่น(แห่งประเทศไทย) ชมรมข้าราชการท้องถิ่นจังหวัดบุรีรัมย์ รวมทั้งภาคีเครือข่ายองค์กรปกครองส่วนท้องถิ่นในภาคตะวันออกเฉียงเหนือ**

**๑.หลักการและเหตุผล**

**** การปฏิรูปท้องถิ่นเป็นวาระแห่งชาติที่กำหนดไว้ในรัฐธรรมนูญแห่งราชอาณาจักรไทยพ.ศ.2560 เนื่องจากที่ผ่านมาการทุจริตในประเทศไทย ถูกกล่าวหาและมองจากนานาชาติว่ามีมากที่สุดประเทศหนึ่งในโลก ทั้งจากนักการเมือง นักการเมืองท้องถิ่น ข้าราชการและหรือ จนท.ของรัฐ โดยเฉพาะในองค์กรปกครองส่วนท้องถิ่นที่ถูกมองว่ามีพฤติกรรมไปในเชิงทุจริตหรือคอร์รัปชั่นให้เห็นอยู่ทั่วไปพบว่ามีการกระทำในรูปแบบที่หลากหลายซับซ้อน สร้างความไม่เป็นธรรมและเหลี่อมล้ำทางสังคมต่อประชาชน ทั้งในเรื่องผลประโยชน์ทับซ้อนจากการบริหารงบประมาณแผ่นดิน การเลือกซื้อ-เลือกจ้างหรือให้สัมปทานเฉพาะพรรคพวกผู้สนับสนุนตน การใช้ตำแหน่งหน้าที่เอื้อประโยชน์ให้แก่ตนเองและพวกพ้อง การเรียกรับผลประโยชน์จากการบริหารงานบุคคลเป็นต้น รัฐบาลได้แถลงนโยบายให้การป้องกันและปราบปรามการทุจริตและประพฤติมิชอบ รวมทั้งการมีผลประโยชน์ทับซ้อนในภาครัฐทุกระดับ เป็นวาระสำคัญเร่งด่วนแห่งชาติที่จะต้องแทรกอยู่ในการปฏิรูปทุกด้าน ดังนั้นบุคลากรทุกฝ่ายขององค์กรปกครองส่วนท้องถิ่น จะต้องปฏิรูปตนเองและองค์กรให้มีการบริหารงานอย่างโปร่งใส ไร้การทุจริต คอร์รัปชั่น โปร่งใสตรวจสอบได้ตามนโยบายของรัฐบาล ดังกล่าว

สมาคมข้าราชการและพนักงานจ้างท้องถิ่นจังหวัดยโสธร เป็นองค์กรหนึ่งที่จัดตั้งมาเพื่อเป็นศูนย์กลางในการให้ความรู้ ช่วยเหลือเกื้อกูล สร้างความสัมพันธ์ที่ดีงามแก่เหล่าสมาชิกสมาคมฯ และบุคลากรขององค์กรปกครองส่วนท้องถิ่นทั้งในจังหวัดยโสธรและจังหวัดอื่นทั่วประเทศ มีความห่วงใยและปารถนาดี ต่อผู้บริหารฯ สมาชิกสภาฯและข้าราชการ รวมทั้งพนักงานจ้างขององค์กรปกครองส่วนท้องถิ่น ซึ่งในการปฏิบัติงานอาจจะมีข้อผิดพลาด บกพร่องหรือสุ่มเสี่ยงต่อการกระทำผิดระเบียบหรือกฎหมายได้ ด้วยไม่มีความรู้หรือเชี่ยวชาญในวิธีปฏิบัติราชการที่ถูกต้องและเป็นไปตามระเบียบและข้อกฎหมายอย่างแท้จริง ซึ่งส่งผลให้อาจจะถูกลงโทษทางวินัยและโทษอาญา หรือรับผิดทางละเมิดได้ ฉะนั้นเพื่อให้บุคคลากรขององค์กรปกครองส่วนท้องถิ่นได้มีความรู้และความเชี่ยวชาญในการปฏิบัติราชการเพิ่มมากขึ้น สมาคมฯจึงได้จัดทำโครงการสัมมนาเชิงวิชาการเพื่อพัฒนาศักยภาพผู้บริหาร สมาชิกสภาท้องถิ่น ข้าราชการและพนักงานจ้างขององค์กรปกครองส่วนท้องถิ่นขึ้นใน หัวข้อ **การบริหารท้องถิ่นยุคใหม่ ถูกต้อง โปร่งใส ไร้ทุจริต** ขึ้น

**๒.วัตถุประสงค์**

๒.๑เพื่อให้ผู้เข้ารับการประชุมสัมมนาทราบถึงปัญหาการบริหารงานสหกรณ์ที่ผ่านมาและรับฟังแนวทางการแก้ไขปัญหาดังกล่าว กับประธานสหกรณ์กรมฯ(ปลัดอำพล)และคณะกรรมการบริหารสหกรณ์กรมฯ(ปลัดสากล)

๒.๒เพื่อให้ผู้เข้าร่วมการประชุมสัมมนาได้ทราบและตระหนักถึงผลกระทบของปัญหาการทุจริตคอร์รัปชั่นของหน่วยภาครัฐที่มีต่อบุคลากรของ อปท. และการพัฒนาท้องถิ่นและประเทศชาติ

๒.๓เพื่อให้ผู้เข้าร่วมการประชุมสัมมนาทราบถึงปัญหาของการบริหารงานด้านพัสดุ การเงิน การทำสัญญาและการบริหารสัญญาที่ถูกต้อง รวมทั้งสามารถนำไปปรับปรุงแก้ไขในหน่วยงานท้องถิ่นให้ดีขึ้นกว่าเดิม

**-2-**

**๓.เป้าหมาย**

ผู้บริหารท้องถิ่น ผู้ช่วยผู้บริหารท้องถิ่น สมาชิสภาท้องถิ่น ข้าราชการส่วนท้องถิ่นลูกจ้างประจำและพนักงานจ้างขององค์กรปกครองส่งวนท้องถิ่น ของจังหวัดยโสธร จังหวัดบุรีรัมย์และจังหวัดอื่นในภาคตะวันออกเฉียงเหนือ หรือภาคอื่นๆที่สนใจ จำนวน 3๐๐ คน

**4. ขั้นตอนการดำเนินงาน**

๕.๑ประชุมคณะกรรมการสมาคมฯเพื่อพิจารณาโครงการฯพร้อมกำหนดแผนงานและขั้นตอนการปฏิบัติงานตลอดจนมอบหมายหน้าที่ความรับผิดชอบงานในด้านต่างๆ

๕.๒ประสานวิทยากรและประธานฯในพิธีเปิด

๕.๓ประสานสถานที่ดำเนินการโครงการสัมมนาและการเตรียมสถานที่รับลงทะเบียน จัดเตรียมอาหาร อาหารว่างและอำนวยความสะดวกสถานที่สัมมนา ที่พักตลอดจนจัดเตรียมวัสดุอุปกรณ์เครื่องมือเครื่องใช้ในการประชุมสัมมนา

๕.๔ประสานงานและแจ้งเวียนหนังสือให้องค์กรปกครองส่วนท้องถิ่นกลุ่มเป้าหมายเพื่อลงทะเบียนและเข้าประชุมสัมมนาตามกำหนดการที่วางไว้

๕.๕ดำเนินงานตามโครงการ

5.6สรุปและประเมินผลการดำเนินงาน

**5.ระยะเวลาและสถานที่**

ระหว่างวันที่ 3-5 เมษายน 2562 ณ โรงแรมเทพนคร ตั้งอยู่เลขที่ 139/8 หมู่ที่ 3 ถนนจิระ ตำบลอิสาน อำเภอเมืองบุรีรัมย์ จังหวัดบุรีรัมย์โทร ๐ ๔4611555-7 โดยผู้เข้าประชุมสัมมนาสามารถสำรองห้องพักกับทางโรงแรมด้วยตนเอง (รายงานตัววันที่ 4 เมษายน 2562 เวลา๐๘.๐๐ – ๑๒.๐๐ น. ณ ห้องอบรมสัมมนา ในโรงแรมเทพนคร)

**6.งบประมาณ**

ค่าลงทะเบียนจากผู้เข้าร่วมประชุมสัมมนาคนละ จำนวน ๑,๘๐๐บาท (หนึ่งพันแปดร้อยบาทถ้วน) เพื่อเป็นค่าใช้จ่ายในการดำเนินการประชุมสัมมนาเช่นค่าห้องประชุมค่าอาหารกลางวันอาหารว่างและเครื่องดื่มค่าตอบแทนวิทากรค่าพาหนะวิทยากรค่าเอกสารประกอบการประชุมสัมมนาค่าบริการและค่าใช้จ่ายอื่นๆที่เกี่ยวข้อง (สำหรับค่าพาหนะค่าเบี้ยเลี้ยงและค่าเช่าที่พักให้เบิกจ่ายจากต้นสังกัดตามสิทธิตามนัยสำคัญของระเบียบกระทรวงมหาดไทยว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น พ.ศ. 2561 (แก้ไขเพิ่มเติมฉบับที่ 4) ประกอบระเบียบกระทรวงมหาดไทยว่าด้วยค่าใช้จ่ายในการฝึกอบรมขององค์กรปกครองส่วนท้องถิ่น พ.ศ. ๒๕57

**7.ผู้รับผิดชอบโครงการ**

สมาคมข้าราชการและพนักงานจ้างท้องถิ่นจังหวัดยโสธร

-3-/8. การรับสมัคร........................

-3-

**8.การรับสมัคร**

ทั้งนี้ให้กรอกรายละเอียดในแบบตอบรับเข้าร่วมอบรมโดยส่งใบตอบรับหรือหลักฐานการสมัครทาง Line ไอดี0878800468 พร้อมระบุชื่อผู้สมัคร สังกัดอบต. เทศบาลหรืออบจ.หรือหน่วยงานอื่น พร้อมเบอร์โทรศัพท์ติดต่อกลับเพื่อความสะดวกในการตรวจสอบหรือติดต่อสอบถามโดยตรงได้ที่โทร. 08 7880 0468 คุณสุภาภรณ์ เวชกามา หรือ โทร.๐๖ ๔๕๒๙ ๙๖๙๑ คุณบันลุ สมยาภักดิ์ หรือทางE-Mail: [**nogpai.lond@gmail.com และ**](mailto:nogpai.lond@gmail.com%20%20และ) Facebook สมาคมข้าราชการท้องถิ่นและพนักงานจ้างจังหวัดยโสธร

**9.การชำระค่าลงทะเบียน**

9.๑ชำระค่าลงทะเบียนทางธนาคารชื่อบัญชี“สมาคมข้าราชการและพนักงานจ้างท้องถิ่นจังหวัดยโสธร” ธนาคารเพื่อการเกษตรและสหกรณ์การเกษตรสาขายโสธรเลขที่บัญชี๐๕๑–๒–๐๗๕๓๗-๔บัญชีออมทรัพย์และส่งหลักฐานการสมัครและหลักฐานการชำระเงินมาที่ ID Line 0878800468 พร้อมระบุชื่อผู้สมัครสังกัดอบต. เทศบาลอบจ.หรือหน่วยงานอื่นพร้อมเบอร์โทรศัพท์ติดต่อกลับเพื่อความสะดวกในการตรวจสอบหรือติดต่อสอบถามโดยตรงได้ที่๐๘๗๘๘๐๐๔๖๘(คุณสุภาภรณ์ เวชกามา)หรือ๐๖๔๕๒๙๙๖๙๑(คุณบันลุ สมยาภักดิ์)ไม่เกินวันที่ 29 มีนาคม ๒๕๖2

9.๒หรือชำระเงินในวันลงทะเบียน (วันที่ 4 เมษายน ๒๕๖2) กรณีจำนวนคนมาลงทะเบียนเกินกว่ากำหนดสมาคมฯ**ขอสงวนสิทธิ์ในการแจกสิ่งของ เสื้อโปโล กระเป๋าผ้า หรือของที่ระรึกโครงการฯที่ท่านจะได้รับ โดยท่านจะได้รับในภายหลังหรืออาจได้รับสิ่งของอย่างอื่นทดแทนตามที่สมาคมฯกำหนดหรือเห็นสมควร**

**๑0. ประโยชน์ที่คาดว่าจะได้รับ**

๑.ผู้เข้ารับการประชุมสัมมนาทราบถึงปัญหาการบริหารงานของสหกรณ์ที่ผ่านมาและรับฟังความเห็น แนวทางการแก้ไขปัญหาดังกล่าว โดยตรงต่อประธานสหกรณ์และคณะกรรมการบริหารสหกรณ์กรมฯ

๒.ผู้เข้ารับการประชุมสัมมนาทราบและตระหนักถึงผลกระทบของปัญหาการทุจริตคอร์รัปชั่นของหน่วยภาครัฐที่มีต่อบุคลากรของ อปท. การพัฒนาท้องถิ่นและประเทศชาติ

๓.ผู้เข้ารับการประชุมสัมมนาทราบถึงปัญหาของการบริหารงานด้านพัสดุ การเงิน การทำและการบริหารสัญญาที่ถูกต้อง และสามารถนำไปปรับปรุง แก้ไขในท้องถิ่นตนให้ดียิ่งขึ้น

**๑1. การติดตามและประเมินผลความสำเร็จของโครงการ**

๑.การใช้แบบประเมินผลรายวิชา

๒. การใช้แบบวัดความพึงพอใจภาพรวมของโครงการ




**๑๓. ผู้เขียนเสนอโครงการ**

(นายณัฐพลคำแปง)

กรรมการฝ่ายวิชาการสมาคมข้าราชการท้องถิ่นและพนักงานจ้างจังหวัดยโสธร

-4-




(นางอำพร เติมชาติ)

กรรมการและเลขานุการสมาคมข้าราชการท้องถิ่นและพนักงานจ้างจังหวัดยโสธร




(นายคุณาธร พันธ์เพชร)

กรรมการและเลขานุการสมาคมข้าราชการท้องถิ่นและพนักงานจ้างจังหวัดยโสธร

**๑๔. ผู้เห็นชอบโครงการ**

สิบตรี (จิตประสงค์สุวรรณ์ไตรย์)

อุปนายกสมาคมข้าราชการท้องถิ่นและพนักงานจ้างจังหวัดยโสธร



(นายปณิธาน สุวรรณเพชร)

อุปนายกสมาคมข้าราชการท้องถิ่นและพนักงานจ้างจังหวัดยโสธร

**๑๕. ผู้อนุมัติโครงการ**

(นายพิชิตเจริญผล)

นายกสมาคมข้าราชการท้องถิ่นและพนักงานจ้างจังหวัดยโสธร

**แบบตอบรับเข้าร่วมสัมมนา**

**โครงการประชุมสัมมนาทางวิชาการ เพื่อพัฒนาศักยภาพผู้บริหารท้องถิ่น สมาชิกสภาท้องถิ่น ข้าราชการและพนักงานจ้างขององค์กรปกครองส่วนท้องถิ่น ประจำปี ๒๕๖2 โดยสมาคมข้าราชการและพนักงานจ้างท้องถิ่นจังหวัดยโสธร**

**วันที่ 3-5 เมษายน 2562 ณ โรงแรมเทพนคร ถนนจิระ ตำบลอิสาน อำเภอเมืองบุรีรัมย์ จังหวัดบุรีรัมย์**

หน่วยงาน : อบต./ เทศบาล/ อบจ..........................................................อำเภอ..................................จังหวัด.......................................

โทรศัพท์................................................................... E-Mail ADDRESS : ...........................................................................................

ค่าลงทะเบียน และค่าวัสดุอุปกรณ์ : ได้ชำระเงินฯ จำนวน...................คนๆ ละ 1,8๐๐ บาท รวมเป็นเงิน..............................บาท เป็นที่เรียบร้อยแล้วเมื่อวันที่......................................................ตามสำเนาสลิปการโอนเงินเลขที่..........................................................ที่ส่งมาพร้อมแบบตอบรับนี้ รายชื่อผู้เข้ารับการฝึกอบรม (พิมพ์หรือเขียนด้วยตัวบรรจง)

|  |  |  |  |  |  |  |
| --- | --- | --- | --- | --- | --- | --- |
| ลำดับ | ชื่อ – สกุล  (นาย/นาง/นางสาว) | ตำแหน่ง | อาหาร  (กาเครื่องหมาย ✓) | | โทรศัพท์ | อี-เมล์ |
| ไทย | มังสวิรัต |
| ๑ |  |  |  |  |  |  |
| ๒ | **D:\ค่าใช้จ่ายสมาคม 2558 ถึงปัจจุบัน\โครงการ 2560\617800.jpg** |  |  |  |  |  |
| ๓ |  |  |  |  |  |  |
| ๔ |  |  |  |  |  |  |
| ๕ |  |  |  |  |  |  |
| ๖ |  |  |  |  |  |  |
| ๗ |  |  |  |  |  |  |
| ๘ |  |  |  |  |  |  |
| ๙ |  |  |  |  |  |  |
| ๑๐ |  |  |  |  |  |  |
| ๑๑ |  |  |  |  |  |  |
| ๑๒ |  |  |  |  |  |  |
| ๑๓ |  |  |  |  |  |  |
| ๑๔ |  |  |  |  |  |  |
| ๑๕ |  |  |  |  |  |  |
| ๑๖ |  |  |  |  |  |  |
| ๑๗ |  |  |  |  |  |  |

ลงชื่อ........................................................ผู้ดำเนินการตอบรับ

(................................................)

ขั้นตอนการตอบรับฯ

๑. ชำระเงินค่าลงทะเบียนและค่าวัสดุอุปกรณ์ล่วงหน้าคนละ ๑,๘๐๐ บาทภายในวันที่ 25มีนาคม 2562 โดยโอนเข้าบัญชีเงินฝากประเภทออมทรัพย์ ธนาคาร ธกส. สาขายโสธร ชื่อบัญชี ***สมาคมข้าราชการและพนักงานจ้างท้องถิ่นจังหวัดยโสธร บัญชี เลขที่ ๐๕๑-๒-๐๗๕๓๗-๔***

๒.ให้ส่งสำเนาสลิปการโอนเงินพร้อมแบบตอบรับเข้าร่วมสัมมนา (ที่กรอกข้อมูลอย่างครบถ้วน)ทางจดหมายอิเลคทรอนิคส์ (Email:pjliverpool@hotmail.com , nogpai.long@gmail.com , facebook:สมาคมข้าราชการและพนักงานจ้างส่วนท้องถิ่นจังหวัดยโสธร หรือทางID Line……………………………………………………………..

หมายเหตุ \*\*\*หากประสงค์จะลงทะเบียนจำนวนมากกว่าช่องแบบตอบรับให้สำเนาแบบตอบรับเพิ่มได้ตามสะดวก\*\*\*

**กำหนดการ**

โครงการอบรมสัมมนาเชิงวิชาการ เรื่อง **การบริหารท้องถิ่นยุคใหม่ ถูกต้อง โปร่งใส ไร้ทุจริต**

ระหว่างวันที่ 3-5 เมษายน 2562

ณ โรงแรมเทพนคร ตำบล อิสาน อำเภอ เมืองบุรีรัมย์ จังหวัด บุรีรัมย์

**โดยสมาคมข้าราชการและพนักงานจ้างท้องถิ่นจังหวัดยโสธร** ร่วมกับ สมาคมข้าราชการส่วนท้องถิ่นแห่งประเทศไทย ชมรมข้าราชการท้องถิ่นจังหวัดบุรีรัมย์ **และภาคีเครือข่าย**

**---------------------------------------------**

**วันพุธที่ 3 เมษายน 2562**

เวลา 08.00 – 12.00 น. -ลงทะเบียน รับเอกสาร / รับใบเสร็จรับเงิน (สำหรับลงทะเบียน ล่วงหน้า)รับเสื้อโปโล(สีเหลือง)ของสมาคมฯ กระเป๋าผ้าพร้อมเอกสาร

เวลา 13.00 – 16.30 น. –เสวนาและระดมความคิดเกี่ยวกับปัญหาและแนวทางการแก้ไข ปัญหาการ

บริหารงานสหกรณ์กรมส่งเสริม(โดยคณะกรรมการสมาคมฯ ประธาน

สหกรณ์(ปลัดอำพล)และคณะกรรมการบริหารสหกรณ์กรมฯ(ปลัดสากล) )

ดำเนินการเสวนาฯโดยนายพิชิต เจริญผล นายกสมาคมฯ

**วันพฤหัสบดีที่ 4 เมษายน 2562**

เวลา 08.30 – 09.00 น. **- พิธีเปิดโครงการอบรมสัมมนาฯ**

เวลา 09.00 – 12.00 น. **-** บรรยายหัวข้อ **“วงจรการเงินและการบริหารงานคลังท้องถิ่น** - การบริหารพัสดุ การจัดทำ TOR

การจัดทำและการบริหารสัญญาซื้อ-จ้าง ภาครัฐ

โดยนางสาวชนกานต์ แกล้วกล้า ผู้เชี่ยวชาญด้านงานพัสดุ

เวลา 13.00 – 16.30 น. **-** บรรยาย หัวข้อ **“วิธีการการตรวจสอบภายในขององค์กรปกครองส่วน**

**ท้องถิ่น”**โดยนางสาวชนกานต์ แกล้วกล้า ผู้เชี่ยวชาญด้านงานพัสดุ

**วันศุกร์ที่ 5 เมษายน 2562**

เวลา 09.30 – 12.00 น. - บรรยายเรื่อง **การบริหารท้องถิ่นยุคใหม่ ถูกต้อง โปร่งใส ไร้ทุจริต** โดย นางสาวทัดดาว บุญสาย นักสืบสวนชำนาญการ กองอำนวยการ

ต่อต้านการทุจริต (สำนักงาน ป.ป.ท.)

-การประเมินคุณธรรมและความโปร่งใสในการดำเนินงานของหน่วยงานภาครัฐ

(ITA)

เวลา 13.00 – 16.30 น.-บรรยายหัวข้อ“วิธีพิจารณาหรือไต่สวนคดี ของ ป.ป.ช./ป.ป.ท.”

-วิธีจัดเตรียมเอกสารเพื่อชี้แจง ปปช./ปปท. กรณีถูกชี้มูลความผิด

-การยื่นบัญชีทรัพย์สินของสมาชิกสภาฯ และผู้บริหารท้องถิ่นที่ถูกต้อง

โดย นางสาวทัดดาว บุญสาย นักสืบสวนชำนาญการ กองอำนวยการ

ต่อต้านการทุจริต (สำนักงาน ป.ป.ท.)

เวลา 17.00 น ปิดโครงการอบรมสัมมนาฯ และเดินทางกลับภูมิลำเนาโดยสวัสดิภาพ

**หมายเหตุ : 1.** เช้า รับประทานอาหารว่างและเครื่องดื่ม เวลา 10.00 – 10.15 น.

2. รับประทานอาหารกลางวัน เวลา 12.00 – 13.00 น.

3. บ่าย รับประทานอาหารว่างและเครื่องดื่ม เวลา 14.00 – 14.15 น.